Document ID: 32006R1157

NARIADENIE KOMISIE (ES) č. 1157/2006
z 28. júla 2006,
ktorým sa mení a dopĺňa nariadenie (ES) č. 188/2005, ktorým sa stanovujú podrobné pravidlá na uplatňovanie programu poskytovania pomoci v odvetví mäsa v najvzdialenejších regiónoch
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1452/2001 z 28. júna 2001, ktorým sa zavádzajú špecifické opatrenia pre niektoré poľnohospodárske výrobky pre francúzske zámorské departementy, mení a dopĺňa smernica 72/462/EHS a zrušujú nariadenia (EHS) č. 525/77 a (EHS) č. 3763/91 (Poseidom) (1), a najmä na jeho článok 9 ods. 3,
so zreteľom na nariadenie Rady (ES) č. 1453/2001 z 28. júna 2001, ktorým sa zavádzajú osobitné opatrenia pre niektoré poľnohospodárske výrobky pre Azorské ostrovy a ostrov Madeira a zrušuje nariadenie (EHS) č. 1600/92 (Poseima) (2), a najmä na jeho článok 13 ods. 3 a článok 22 ods. 4 a 10,
so zreteľom na nariadenie Rady (ES) č. 1454/2001 z 28. júna 2001 zavádzajúce zvláštne opatrenia pre určité poľnohospodárske produkty pre Kanárske ostrovy a zrušujúce nariadenie (EHS) č. 1601/92 (Poseican) (3), a najmä na jeho článok 5 ods. 3,
keďže:
(1)
V článku 4 nariadenia Komisie (ES) č. 188/2005 (4) sa ustanovuje ročná suma určená na financovanie programu poskytovania pomoci tradičným činnostiam v sektore mäsa vo francúzskych zámorských departementoch, a to od kalendárneho roku 2005, ako sa ustanovuje v článku 9 ods. 1 nariadenia (ES) č. 1452/2001.
(2)
V druhom pododseku článku 9 ods. 2 nariadenia (ES) č. 1452/2001 sa ustanovuje, že Komisia túto ročnú sumu zvyšuje, a to do maximálnej výšky uvedenej v tomto ustanovení, aby sa zohľadnil rozvoj miestnej výroby.
(3)
Vzhľadom na rozvoj miestnej výroby vo francúzskych zámorských departementoch, ako je ustanovené v súlade s článkom 5 nariadenia (ES) č. 188/2005, by sa príslušná ročná suma ustanovená v článku 4 uvedeného nariadenia mala primerane zvýšiť, a to do maximálnej výšky podľa článku 9 ods. 2 nariadenia (ES) č. 1452/2001.
(4)
Nariadenie (ES) č. 188/2005 by sa preto malo zodpovedajúcim spôsobom zmeniť a doplniť.
(5)
Príslušná schéma pomoci sa uplatňuje od 1. januára 2006 a toto nariadenie by sa takisto malo uplatňovať od tohto dňa.
(6)
Opatrenia stanovené v tomto nariadení sú v súlade so stanoviskom Riadiaceho výboru pre priame platby,
PRIJALA TOTO NARIADENIE:
Článok 1
Článok 4 nariadenia (ES) č. 188/2005 sa nahrádza týmto:
„Článok 4
Financovanie programu
Spoločenstvo program financuje od kalendárneho roku 2006 do výšky nasledujúcich ročných súm (v miliónoch EUR):
a)
Španielsko
7,00;
b)
Francúzsko
14,255;
c)
Portugalsko
16,91.“
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. januára 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. júla 2006

Labels: 17
19
5
6
18
15